Diari Oficial de la Generalitat Valenciana


Sumari del DOGV 1983, del 12-03-1993 (1993/800794)

RESOLUCIÓ de 22 de gener de 1993, de l'Institut Valencià de la Joventut, per la qual convoca la Campanya de Camps de Treball Voluntari Juvenil per a 1993.
----------------------------------------------------------------------------------------------------------------------------------------------------------

### Dades del document

Número de DOGV
:   1983

Data del DOGV
:   12-03-1993

Secció del DOGV
:   ALTRES DISPOSICIONS

Número del document
:   1993/800794


Data del document
:   22-01-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 22 de gener de 1993, de l'Institut Valencià de la Joventut, per la qual convoca la Campanya de Camps de Treball Voluntari Juvenil per a 1993.  
L'article 3 de la Llei de la Generalitat Valenciana 4/1989, de 26 de juny, de l?Institut Valencià de la Joventut, atribueix a aquesta entitat autònoma, entre d'altres, les funcions d'impulsar la prestació de serveis a la joventut i potenciar el desenvolupament de les activitats de temps lliure.  
L'Institut Valencià de la Joventut considera, prenent com a base l'experiència, que els camps de treball constitueixen formes adequades per a facilitar als joves la possibilitat d'establir contacte, en estreta convivència, amb una altra gent i unes altres formes de cultura, en què s'analitzen problemes i s'ajude a resoldre'ls realitzant una tasca desinteressada al servei d'una col·lectivitat.  
En virtut d'això i de conformitat amb les funcions que atribueix al Director General de l?IVAJ, l'article 7 de la Llei de la Generalitat Valenciana 4/1989, de 26 de juny, de l?Institut Valencià de la Joventut, resolc:  
Convocar la Campanya de Camps de Treball Voluntari Juvenil per a 1993, d'acord amb les bases que s'inclouen en l'annex.  
DISPOSICIO FINAL  
Aquesta resolució entrarà en vigor l?endemà de la seua publicació en el Diari Oficial de la Generalitat Valenciana.  
València, 22 de gener de 1993.- El Director General de l?IVAJ: Joan Calabuig i Rull  
ANNEX  
Bases de la Campanya de Camps de Treball per a 1993  
1. Torns  
Se'n realitzaran de dos tipus en funció de l'edat dels participants:  
Tom A, per a joves de 15 a 17 anys.  
Torn B, per a joves de 18 a 26 anys.  
2. Participants  
Podran sol·licitar-hi la inscripció tots els joves residents a la Comunitat Valenciana que, en iniciar l'activitat corresponent, tinguen l?edat requerida a l?efecte.  
3. Places oferides  
La relació de places oferides als joves valencians en els diferents camps de treball de l'Estat Espanyol i de l'estranger s'exposarà a les seus de les oficines de Turisme i Intercanvi de Joves d'Alacant, Castelló i València, i a l'Institut Valencià de la Joventut.  
4. Quotes  
La quota que cada participant haurà d'abonar per assistir a un camp de treball organitzat per l'IVAJ serà de 7.720 pessetes, que hauran de ser ingressades en el compte corrent destinat a l'efecte en un termini no superior a 48 hores des del moment en què se li confirme la plaça.  
Quan la plaça elegida corresponga a una altra comunitat autònoma la quota a abonar serà fixada per aquesta, i l'ingrés es farà en el. compte corrent que l'entitat tinga establert.  
La quota de les places en camps de treball a l'estranger trameses a través de l'Institut de la Joventut del Ministeri d'Afers Socials, s'abonarà en el compte corrent de l'esmentada entitat, i la quantitat serà l'estipulada per Servei Voluntari Internacional.  
Les devolucions de les quotes, si escau, es faran d'acord amb les normes establertes per la institució organitzadora del camp a la qual s'haja abonat la corresponent quota.  
Per a tenir dret al reintegrament de la quota dels camps de treball organitzats directament per l'IVAJ, la sol·licitud de devolució haurà de tenir entrada en el registre de l'IVAJ 15 dies abans del començament de l'activitat, com a mínim.  
5. Compromís dels participants  
Els participants en els camps de treball voluntaris s'obliguen al compliment del compromís següent:  
- Treballar desinteressadament cinc hores diàries en el projecte laboral del camp.  
- Col·laborar en la programació de les activitats d'animació.  
- Contribuir en l'organització del camp, amb la realització de tasques de neteja, culinàries, administratives ...  
- Participar en les tasques i activitats d'animació general.  
6. Durada de l'activitat i els serveis  
Les activitats concretes tindran una durada de 15 dies, llevat que, per raons tècniques, s'aconselle una durada diferent.  
L'IVAJ facilitarà l'allotjament dels joves, que podrà ser en tendes de campanya o en instal·lacions que s'adequaran a aquesta finalitat.  
L'IVAJ proporcionarà l'alimentació dels joves, com també les activitats d'animació i culturals que es despleguen durant el tom.  
El transport d'incorporació, als camps de treball i de tornada als seus domicilis correspondrà als joves participants.  
Les activitats que es realitzen en altres comunitats autònomes, i l'organització en aquestes, es regiran per les normes que les esmentades comunitats autonòmiques establesquen.  
Als camps de treball del Servei Voluntari Internacional de i'Istitut de la Joventut del Ministeri d'Afers Socials, l'IVAJ actuarà exclusivament com a element d'enllaç entre els joves i l'entitat que promou el camp, i no serà responsable de les admissions definitives dels joves ni dels canvis de dates o les suspensions de toms.  
7. Procés d'inscripció  
Per tal, de facilitar la inscripció dels ingressats en els camps, es donaran, a partir del dia 22 de març i a les oficines d'inscripció, butIletes numerades per tal de participar en un sorteig que se celebrarà davant d'un notari el dia 20 d'abril i que en determinarà l'ordre d'inscripció.  
A les oficines d'inscripció figurarà exposat, a partir del dia 21 d'abril, l'ordre de formalització d'inscripció que haja correspost després del sorteig i, a més a més, se n'anunciarà en la premsa el resultat.  
Les inscripcions es formalitzaran, a partir del 26 d'abril, en un imprès normalitzat, a les oficines de Turisme i Intercanvi de Joves d'Alacant, avinguda d'Aguilera, 1; de Castelló de la Plana, carrer de Balmes, 1, i de València, carrer de l'Hospital, 11.  
Dins de les 48 hores següents a l'adjudicació de la plaça, haurà de presentar-se la documentació següent:  
a) Justificant de l'abonament de la quota corresponent.  
b) Fotocòpia del DNI.  
c) Fotocòpia de la cartilla de la Seguretat Social, o d'una altra semblant, que cobresca les despeses de qualsevol malaltia que puga sobrevenir durant el transcurs de l'activitat.  
En cas que es tracte d'un camp de treball que es realitze a l'estranger, s'hi haurà d'adjuntar el «Formulari E- 111 » correctament diligenciat o el document semblant que permeta d'obtenir assistència sanitària de caràcter urgent en els estats membres de la Comunitat Econòmica Europea.  
8. Modificació del programa  
L'Institut Valencià de la Joventut es reserva el dret de modificar el programa de les activitats, com també de suspendre'n alguna, quan raons de qualsevol mena entrebanquen el normal desenvolupament de les activitats.